 NA ALEX KALAMA  AWAMU ya tatu ya ufukuaji wa maiti za wahanga wa imani potovu waliozikwa ndani ya msitu wa Shakahola katika Kaunti ya Kilifi inatarajiwa kuanza rasmi hii leo Jumanne. Waziri wa Usalama wa Ndani Profesa Kithure Kindiki tayari ameshafika Shakahola na anatarajiwa kufungua rasmi awamu hiyo ya tatu. Tayari maandalizi kwa ajili ya shughuli hiyo yamefanyika ambapo vikosi vya maafisa wa usalama vimekita kambi katika msitu huo huku njia zaidi zikipasuliwa za kuingia ndani ya msitu huo. Upasuaji wa miili 242 ulikwishakamilika. Watu hao inaaminika walifariki baada ya kushawishika kufunga kwa kuzingatia mafunzo ya kidini ya kupotosha ambayo inadaiwa yalitolewa na mhubiri tata Paul Mackenzie wa Good News International. Mackenzie yuko kizuizini. Tayari ripoti za visababishi vya vifo vyao zilitolewa na mwanapatholojia mkuu wa serikali Dkt Johansen Oduor aliyeongoza awamu mbili za upasuaji wa maiti katika mochari ya Hospitali Kuu ya Malindi. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  